Betejë e ashpër e pritshme për anëtarin e ardhshëm të Gjykatës së Lartë
Me daljen në pension të konservatorit të moderuar, Anthony Kennedy, Presidenti Trump ka shansin ta thellojë shumicën e emëruar nga republikanët, gjë që i shqetëson liberalët
Dalja në pension e anëtarit të Gjykatës së Lartë, Anthony Kennedy i cili me votën e tij shpesh vendos se në ç’drejtim merret një vendim i krijon mundësinë Presidentit Donald Trump që të bëjë një emërim të dytë për gjykatën në mandatin e tij dhe i hap rrugën një prej betejave më të ashpra të konfirmimit prej dekadash. Gjatë 30 vjetëve në Gjykatë, zoti Kennedy, 81 vjeç, i emëruar nga republikanët, shpesh është shkëpurtur nga kolegët e tij republikanë, duke hedhur votën vendimtare në një sërë çështjesh të rëndësishme, përfshirë ato lidhur me abortin, të drejtat e komunitetit LGBT dhe të drejtat e votës. Ai del në pension në fund të korrikut dhe cilindo që të zgjedhë zoti Trump për ta zëvendësuar mund ta bëjë gjykatën të anojë më shumë nga e djathta. Konservatorët shohin një mundësi të rrallë për një emërim tjetër të një kandidati të së djathtës, ndërsa liberalët po premtojnë ta frenojnë atë, të shqetësuar se një një gjykatë e mbizotëruar nga konservatorët mund të përmbysë precendentët lidhur me abortin dhe të drejtat e homoseksualëve, mes të tjerash. Mes vendimeve të tij më të spikatura, ka qenë bashkëautorësia në vitin 1992 e një opinion që rikonfirmonte të drejtën kushtetuese të grave për abort, ndërsa në vitin 2015 ai formuloi opinionin e shumicës që legalizonte martesën e personave të të njëjtit seks në Shtetet e Bashkuara.. Presidenti Trump e ka quajtur gjykatësin Kennedy një njeri me “vizion të jashtëzakonshëm” dhe tha e menjëherë kishte filluar të kërkonte për personin që do ta zëvendësonte atë. Minimumi i votave të nevojshme për një emërim në Gjykatën e Lartë ka qenë 60 në të kaluarën. Por republikanët i ndryshuan rregullat vitin e kaluar duke e ulur minimumin e nevojshëm në 51, një shumicë e thjeshtë dhe që aktrualisht përkon me numrin e vendeve që ata kanë në Senat. Vitin e kaluar, zoti Trump emnëroi gjykatësin konservator, Neil Gorsuch për të zëvendësuar Antonin Scalian, duke rikthyer shumicën konservatore 5-4 dhe duke siguruar një numër vendimesh në favor të së djathtës. Demokratët druhen se zoti Trump mund të përpiqet të imponojë votimin e një kandidati para zgjedhjeve të Kongresit në nëntor, të cilat mund të përcaktojnë se cila parti do të ketë kontrollin e Senatit dhe Dhomës së Përfaqësuesve. Udhëheqësi i Pakicës në Senat, Chuck Schumer u bëri thirrje republikanëve të mërkurën që të mos shqyrtojnë mundësinë e një votimi për anëtarin e ardhshëm të Gjykatës së Lartë para zgjedhjeve. duke u kujtuar se si nuk pranuan të votonin në vitin 2016 për kanidatit e presidentit të atëhershëm, Barack Obama, Merrick Garland. Vitet e fundit, 20 për qind e rasteve në Gjykatën e Lartë janë vendosur me një votim 5-4 vote, me një rezultat që shpesh është përcaktuar nga vota e gjykatësit Kennedy. Cilido që të jetë anëtari i ardhshëm, kryetari i gjykatës, John Roberts ka gjasa të jetë personi që do të vendosë balancën, thotë eksperti së drejtës dhe profesor në Universitetin Indianës, Charles Gardner Geyh.